wickkiey/tamil-wikipedia-chunked huggingface dataset:
# மல்லியம் ராஜகோபால்

**மல்லியம் இராஜகோபால்** (*Malliyam Rajagopal*) தமிழ்த் திரைப்பட இயக்குநர். அப்பா டாட்டா, ஜீவனாம்சம் போன்ற வெற்றிகரமான திரைப்படங்களை இயக்கியவர். தற்போதைய மயிலாடுதுறை மாவட்டம் மயிலாடுதுறைக்கு அருகிலுள்ள மல்லியம் என்ற சிற்றூரைச் சேர்ந்தவர்.
# மல்லியம் ராஜகோபால்

## இயக்கிய திரைப்படங்கள்

- ஜீவனாம்சம் (1968)
- தங்க மலர் (1969)
- கஸ்தூரி திலகம் (1970)
- சவாலே சமாளி (1971)
- என்ன முதலாளி சௌக்கியமா (1972)
- அப்பா டாட்டா (1972)
- கட்டிலா தொட்டிலா (1973)
- அப்பா அம்மா (1974)
# மல்லியம் ராஜகோபால்

## கதை வசனம் மற்றும் தயாரித்த திரைப்படம்

- மல்லியம் மங்களம் (1961)
- துலாபாரம் (1969)
- இளைய தலைமுறை (1977)
# காரைக்கால் வானூர்தி நிலையம்

**காரைக்கால் வானூர்தி நிலையம்** (*Karaikal Airport*) இந்திய ஒன்றியப் பகுதி காரைக்காலில் கட்டமைக்கப்பட்டு வரும் புத்தம்புதிய வானூர்தி நிலையத் திட்டமாகும். 2014-இல் நிறைவேற்றப்பட உள்ள இந்த வானூர்தி நிலையம் இந்தியாவில் முற்றிலுமாகத் தனியார் முதலீட்டில் கட்டமைக்கப்படும் முதல் நிலையமாகத் திகழும். கோயம்புத்தூர் நிறுவனம் ஒன்று இதனை கட்டி வருகிறது.  
பொதுப் பயன்பாட்டிற்கான தனியார் துறை கட்டமைப்பாக இதனை நிறைவேற்றிட குடியியல் பறப்பு அமைச்சகம் பெப்ரவரி 2011-இல் கொள்கையளவிலான ஒப்புதல் வழங்கியது. இருப்பினும் இந்த நிலையத்தின் வான் போக்குவரத்து கட்டுப்பாட்டகம் இந்திய வானூர்தி நிலையங்களின் ஆணையத்தால் இயக்கப்பட உள்ளது.  
562 ஏக்கர் பரப்பளவில் *காரைக்கால் வானூர்தி நிலையம் தனி வரையறுக்கப்பட்டது* என்ற தனியார் நிறுவனத்தால் கட்டப்பட்டு வருகிறது. இந்த நிறுவனம் *சூப்பர் ஏர்போர்ட் இன்ப்ராஸ்ட்ரக்சர் பி.லிட்* என்ற தாய் நிறுவனத்தின் கீழ் உள்ள துணை நிறுவனமாகும். முதல் கட்டமாக 1800 மீட்டர் நீளமுள்ள ஓடுபாதையும் 250 பயணிகளை கையாளக்கூடியளவில் முனையக் கட்டிடமும் 150 கோடி ரூபாய்கள் செலவில் கட்டத் திட்டமிடப்பட்டுள்ளது. இங்கு ஏடிஆர்-72 இரக விரைவு காற்றாடி உந்தி கொண்ட வானூர்திகள் இயக்கப்பட முடியும்.  
காரைக்கால் வானூர்தி நலைய நிறுவனம் அடுத்த கட்டங்களாக, ஐந்தாண்டுகளில் இந்த நிலையத்தை விரிவுபடுத்த திட்டமிட்டுள்ளது. ஓடுபாதையை 2600 மீட்டர்களாகவும் முனையக் கட்டிடம் 500 பயணிகளை நெருக்குநேரத்தில் கையாளக்கூடியதாகவும் இது இருக்கும். மேலும் பத்தாண்டுகள் கழித்து ஓடுபாதை 3500 மீட்டர்களாகவும் பயணியர் போக்குவரத்து மணிக்கு 1000 பேராகவும் இருக்குமளவில் விரிவுபடுத்தப்படும்.  
இந்த வானூர்தி நிலையம் காரைக்காலுக்கு மட்டுமல்லாது சுற்றியுள்ள சமயத் திருத்தலங்களுக்கும் நகரங்களுக்கும் சென்றுவர ஏதுவாயிருக்கும்.
# வான் போக்குவரத்து கட்டுப்பாடு

ஆம்ஸ்டர்டம் நகர *ஷிபோல் வானூர்தி நிலைய* வான்போக்குவரத்து கட்டுப்பாடு கோபுரங்கள்.]]
வின் யுவாண்டா பன்னாட்டு வானூர்தி நிலையத்தின் போக்குவரத்து கட்டுபாடு கோபுரங்கள்.]]
**வான் போக்குவரத்து கட்டுப்பாடு** (*Air traffic control*, **ATC**) அல்லது **ஏடிசி** என்பது புவித்தளத்தில் அமைந்த கட்டுப்பாட்டாளர்கள் நிலையத் தளத்திலும் வானிலும் வானூர்திகளை வழிகாட்டிட வழங்கும் சேவையாகும். இதற்காக கதிரலைக் கும்பா போன்ற பல்வேறு தொழினுட்பக் கருவிகளை அவர்கள் பயன்படுத்துகின்றனர். இச்சேவையின் முதன்மைப் பணி வானூர்திகள் ஒன்றுடன் ஒன்று மோதிக்கொள்ளாது பிரிப்பதாகும். வானூர்திகள் நேரப்படி இயங்கவும், போக்குவரத்து சீராகவும் விரைவாகவும் செல்லவும் வானூர்தி ஓட்டுனர்களுக்குத் தேவையான தகவல்களைத் தந்து ஆதரவளிக்கவும் வான் போக்குவரத்து கட்டுப்பாடு முதன்மை பங்காற்றுகிறது. ஐக்கிய அமெரிக்கா போன்ற சில நாடுகளில் ஏடிசி பாதுகாப்பு அல்லது தடுப்புக் காவல் பணிகளையும் மேற்கொள்கிறது. பிரேசில் போன்ற வேறுசில நாடுகளில் ஏடிசிப் பணிகளை படைத்துறையினரே மேற்கொள்கின்றனர்.  
உலகில் முதன்முதலாக வான் போக்குவரத்து கட்டுப்பாடு இலண்டன் கிரோய்டன் வானூர்தி நிலையத்தில் 1921ஆம் ஆண்டில் அறிமுகப்படுத்தப்பட்டது. இன்று லாம்பெர்ட்-செயின்ட் லூயி பன்னாட்டு வானூர்தி நிலையமாக அறியப்படும் நிலையத்தில் வண்ணக்கொடிகளை வைத்து வானூர்திகளைக் கட்டுப்படுத்திய ஆர்ச்சீ லிக் குழுவினரே முதல் வான்வழிப் போக்குவரத்துக் கட்டுப்பாட்டாளர்காக அறியப்படுகின்றனர்.  
மோதல்களைத் தவிர்க்க வான் போக்குவரத்து கட்டுப்பாட்டில் *பிரிப்பு* என்ற சொல் மிகுதியாகப் பயன்படுத்தப்படுகிறது. இரு வானூர்திகள் ஒன்றுக்கொன்று அருகாமையில் வராதிருக்க பக்கவாட்டு, நீளவாக்கு மற்றும் நெடுக்குத்து அச்சுகளில் குறைந்த பிரிப்பை பயன்படுத்துகின்றனர். இன்றைய நவீன வானூர்திகளில் ஏடிசிக்கு மாற்றாக மோதல் தவிர்ப்பு அமைப்புகள் நிறுவப்பட்டுள்ளன.
பல நாடுகளிலும் ஏடிசி சேவைகள் பெரும்பான்மையான வான் பறப்புவெளி முழுமைக்கும் அனைத்து பயனர்களுக்கும் (தனியார், படைத்துறை மற்றும் வணிக பறப்புகள்) வழங்கப்படுகின்றன. கட்டுப்பாட்டாளர்களால் வானூர்திகள் பிரிக்கப்படுவதற்கு பொறுப்பாக உள்ள பறப்புவெளி *கட்டுப்படுத்தப்பட்ட பறப்புவெளி* எனப்படுகிறது. இதற்கு எதிராக ஏடிசியின் கட்டுப்பாட்டில் இல்லாது பறக்கக்கூடிய பறப்புவெளி *கட்டுப்பாடற்ற பறப்புவெளி* எனப்படுகிறது.  
பறப்பின் தன்மை மற்றும் வானூர்தியின் வகைப்பாட்டைப் பொறுத்து வானோடிகளுக்கு பின்பற்ற வேண்டிய ஏடிசி *ஆணைகளை* இடுகின்றனர்; தவிர வானோடிகளுக்கு சீரான இயக்கத்திற்கு துணைபுரிய *பறப்பு தகவல்*களை வெளியிடுகின்றனர். இருப்பினும் அனைத்து நேரமும் வானூர்தியைக் கட்டுப்படுத்துகின்ற வானோடியே பறப்பின் பாதுகாப்பிற்கு முழு பொறுப்பும் உடையவராவார்; இதனால் நெருக்கடி நேரங்களில் ஏடிசி ஆணைகளை இவர்கள் புறக்கணிக்கலாம்.
# வான் போக்குவரத்து கட்டுப்பாடு

## வான் போக்குவரத்து கட்டுப்பாடு பொறுப்புகள்

- "புவித்தளக் கட்டுப்பாடு" - அனைத்து வானூர்திகள் மற்றும் பிற வண்டிகளின் நகர்வுகளை வான்கல வழிகள், செயலில் இல்லாத ஓடுதளங்கள், வானூர்தி நிறுத்துமிடங்கள் போன்றவிடங்களில் கட்டுப்படுத்துகிறது.
- "அனுமதி வழங்கல்" - வானூர்திகளுக்கு வழித்தட அனுமதிகளை வழங்கும் பணியாகும். இது திட்டமிடப்பட்ட வழித்தடங்களில் பாதுகாப்பாக பறப்பதற்கு இது மிகவும் தேவையானதாகும். அனுமதி வழங்கல் பிரிவு புவித்தளக் கட்டுப்பாடுடனும் பரப்புக் கட்டுப்பாடு மையத்துடனும் ஒருங்கிணைந்து இயங்க வேண்டும்.
- "கோபுரக் கட்டுப்பாடு" - புறப்படும் வானூர்திகளுக்கும் வந்திறங்கும் வானூர்திகளுக்கும் அனுமதி வழங்குகிறது. ஓடுதளத்திலும் பறப்புவெளி போக்குவரத்துச் சுற்றிலும் உள்ள அனைத்து வானூர்திகளும் கோபுரக் கட்டுப்பாட்டினாலும் கட்டுப்படுத்தப்படும்.
- "அணுக்கக் கட்டுப்பாடு" - வானூர்தி நிலையத்தின் அண்மையில் உள்ள பறப்புவெளியில் உள்ள அனைத்து வானூர்திகளுக்கும் பொறுப்பானது. நிரம்ப வானூர்திகள் ஒரே நேரத்தில் இறங்குவும் ஏறவும் கூடுமாதலால் இந்தப் பொறுப்பே ஏடிசி பொறுப்புகளில் மிகவும் கடினமானப் பொறுப்பாகும்.
- "பரப்பு கட்டுப்பாட்டு மையம்" இரு வானூர்தி நிலையங்களுக்கிடையேயான கட்டுப்படுத்தப்பட்ட பறப்புவெளியில் வானூர்திகளை பிரித்து வைக்கின்றன.
# வவுனியா தமிழ் மத்திய மகா வித்தியாலயம்

**வவுனியா தமிழ் மத்திய மகா வித்தியாலயம்** *(V/Vavuniya Tamil Madhya Maha Vidyalayam)* வட மாகாணம் வவுனியா மாவட்டம் வவுனியா தென் கல்வி வலயத்தில் அமைந்துள்ள முன்னணி கலவன் பாடசாலைகளில் ஒன்றாகும். இதுவொரு தேசியப் பாடசாலை யாகும். அதில் ***முக்கியமான மாணவன் அ. பவநீதன். ஆவான்***  
இங்கு தரம் 1 - 13 வரை வகுப்புகள் உள்ளன. 3000 க்கும் மேற்பட்ட மாணவர்கள் கல்வி கற்கின்றனர்.
தமிழ் மற்றும் ஆங்கில மொழிகளில் இப்பாடசாலையில் போதனைகள் நடைபெற்றுவருகின்றன. எனினும் அதில் முக்கியமான மாணவன் அ. பவநீதன்.
# வவுனியா தமிழ் மத்திய மகா வித்தியாலயம்

## வெளியிணைப்புகள்

- வவுனியா தமிழ் மத்திய மகா வித்தியாலயம்
# இந்திரா காந்தி பன்னாட்டு வானூர்தி நிலையம்

5220 ஏக்கராப் பரப்பளவில் அமைக்கப்பட்டுள்ள தில்லி வானூர்தி நிலையம் தேசிய தலைநகர் வலயத்திற்கான முதன்மை குடியியல் பறப்பியல் மையமாக விளங்குகிறது. முன்னதாக இந்திய வான்படையால் இயக்கப்பட்டு வந்த இந்த நிலையத்தின் மேலாண்மை இந்திய வானூர்தி நிலையங்களின் ஆணையத்திற்கு மாற்றப்பட்டது. மே 2006 இல் இந்த ஆணையம் வானூர்தி நிலையத்தை புதுப்பித்து இயக்குவதற்காக தில்லி பன்னாட்டு வானூர்தி நிலைய நிறுவனத்திற்கு கொடுத்தது. இது ஜிஎம்ஆர் குழுமத்தின் கூட்டு நிறுவனமாகும்.  
2011இல் உலகில் 34வது நெருக்கடிமிக்க வானூர்தி நிலையமாக விளங்குகிறது. இந்த ஆண்டில் 34,729,467 பயணிகள் பயணித்த இந்தப் போக்குவரத்து முந்தைய ஆண்டினதை விட 17.8% கூடுதலாகும்.
# இந்திரா காந்தி பன்னாட்டு வானூர்தி நிலையம்

## வானூர்திச் சேவைகள் மற்றும் சேரிடங்கள்

| வானூர்திச் சேவைகள் | சேரும் இடம் | குறிப்புகள் |
| --- | --- | --- |
| ஏர் அரேபியா | சார்ஜா பன்னாட்டு வானூர்தி நிலையம் |  |
| ஏர் அஸ்டானா | அல்மாட்டி பன்னாட்டு வானூர்தி நிலையம் |  |
| ஏர் கனடா | தொராண்டோ, வான்கூவர் |  |
| ஏர் சீனா | பெய்ஜிங் |  |
| ஏர் பிரான்சு | பாரிசு |  |
| ஏர் இந்தியா | அகமதாபாத், அமிருதசரசு, அவுரங்காபாத், பாக்டோக்ரா பகுரைன், பெங்களூர், பேங்காக் - சுவர்ணபூமி |  |
# மலேசியா டுடே

**மலேசியா டுடே** (*Malaysia Today*, *மலேசியா இன்று*) என்பது மலேசியாவில் புகழ்பெற்ற ஒரு வலைத் தளம் ஆகும். மலேசியாவின் ஆளும் கட்சியான பாரிசான் நேசனல், எதிர்க்கட்சிகளான ஜனநாயக செயல் கட்சி, சரவாக் தேசியக் கட்சி, மக்கள் நீதிக் கட்சி ஆகியவற்றின் குறை நிறைகளை ஆராய்வதில், இந்த வலத் தளம் சிறப்பு பெற்று விளங்குகிறது. இதன் ஆசிரியர் ராஜா பெத்ரா கமாருடின். இவர் மலேசியாவில் முன்னாள் அரசியல் கைதியாகும்.  
2004 ஆகஸ்டு மாதம், இந்த வலைத்தளம் தோற்றுவிக்கப்பட்டதில் இருந்து, 100 மில்லியன் பேர் வருகை புரிந்துள்ளனர். மலேசியாவின் மிகப் பிரபலமான நியூ ஸ்ரேட்ஸ் நாளிதழின் வாசகர் எண்ணிக்கையைவிட இந்த வலைத்தளம் கூடுதலான வாசகர் எண்ணிக்கையைக் கொண்டுள்ளது.  
இப்போது நாள் ஒன்றுக்கு 1.5 மில்லியன் பேர் அந்த வலைத்தளத்திற்கு வருகை புரிகின்றனர் என்று மலேசியாவின் ‘தி ஸ்டார்’ நாளிதழ் கூறுகிறது. மலேசியாவின் தலைசிறந்த பத்து அரசியல் வலைத்தளங்களில் மலேசியா டுடே வலைத்தளமும் ஒன்றாகும். இந்த வலைத்தளம் மலேசியாவிற்கு அருகாமையில் இருக்கும் சிங்கப்பூரில் இருந்து தன் சேவையைத் தொடர்கிறது.
# இளையன்புதூர் செப்பேடுகள்

**இளையன்புதூர் செப்பேடுகள்** எனப்படுபவை கி.பி.726 ஆம் ஆண்டு முற்கால பாண்டிய அரசனான அரிகேசரி பராங்குசன் மாறவர்மனின் 36 ஆம் ஆட்சியாண்டில் வெளியிடப்பட்ட செப்பேடுகள் ஆகும்.இந்த செப்பேடுகள் மதுரையில் கண்டெடுக்கப்பட்டுள்ளன. இந்த செப்பேடுகள் மூலம் முற்கால பாண்டியர் வரலாறு குறித்த செய்திகள் கிடைத்துள்ளன.
# இளையன்புதூர் செப்பேடுகள்

## மொழி மற்றும் வடிவமைப்பு

கண்டெடுக்கப்பட்ட செப்பேடுகளில் வட்டெழுத்துகள் காணப்படுகின்றன. தொடக்கத்திலும், முடிவிலும் வடமொழி கிரந்த எழுத்துக்கள் காணப்படுகின்றன. மொத்தம் 65 வரிகளை உடையது.24 அங்குல நீளமும், 11.5அங்குல அகலமும் கொண்ட இச்செப்பேட்டின் எடை 2.7 கிலோ ஆகும்.
# இளையன்புதூர் செப்பேடுகள்

## செப்பேடு கூறும் செய்தி

- வடிவம்பலம்ப நின்ற பாண்டியன் வழி வந்த ஜயந்தவர்மன் என்ற மன்னன மகன் அரிகேசரி பராங்குசன் மாறவர்மன், ஆசி நாட்டு கம்பலை என்னும் மறவனை வீழ்த்தி, பாண்டியன் அவன் நிலத்தை அரசுடைமையாக்கினான். காடாக கிடந்த அந்த நிலங்களை கி.பி. 726 ஆம் ஆண்டு சீரமைத்து **இளையான்புதூர்** என்று பெயரிட்டு **பாரத்வாஜி நாராயணப்பட்ட சோமாயாஜி** என்னும் அந்தணருக்கு கொடை வழங்கி செப்பேடும் வெட்டித் தந்தான் எனவும் அந்த நிலத்தின் நான்கு பக்க எல்லைகளும் இந்த செப்பெட்டில் விரிவாக விளக்கப்பட்டுள்ளன.பழைய ஆவணங்களை அழிப்பதற்கு "மறக்கேடு" என்று தொல்லியல் பொருள் தருகிறது.மறக்கேட்டால் அழிந்த ஆவணத்திற்கு பதில் 100 வருடங்கள் கழிந்து இந்த ஆவணம் எழுதப்பட்டது.  
- சேந்தன் மகனாகிய அரிகேசரி பராங்குசன் மாறவர்மனை **சேந்தமாறன்** என்றும் **தேர்மாறன்** என்று செப்பேடு கூறுகிறது. மேலும் இந்த செப்பேடு இரணியகற்பம், துலா பாரம் செய்து கொடை கொடுத்தான் எனவும், களக்குடி என்ற ஊரில் **அரிகேசரி ஈஸ்வரம் **என்ற சிவாலயத்தை கட்டி எழுப்பினான் எனவும் கூறுகிறது. பாண்டி பெரும்பணைக்காரன் மகன் அரிகேசரியே, சின்னமனுர் செப்பேட்டையும் எழுதி இருக்கலாம் ஆய்வாளர்களால் கருதப்படுகிறது.  
- வைகைக்கரை, ஏனாதி ஆகிய ஊர்களில் கிடைத்த கல்வெட்டுகள் இந்த மன்னனின் 50 ஆம் ஆட்சியாண்டில் எழுதப்பட்டது. வேள்விக்குடி மற்றும் சிறிய சின்னமனூர் செப்பேடுகளில் கூறப்பட்ட செய்திகள் இந்த செப்பேடுகளிலும் ஒன்றி வருகிறது என ஆய்வாளர்களால் கருதப்படுகிறது. இந்த மன்னன் பெயரால் சின்னமனூர் **அரிகேசநல்லூர்** என அழைக்கப்படுகிறது.
# அப்பொலோனிய வட்டங்கள்

**அப்பொலோனிய வட்டங்கள்** (*Apollonian circles*) என்பவை இரு குடும்பங்களைச் சேர்ந்த வட்டங்கள். இவற்றில் முதல் குடும்பத்தைச் சேர்ந்த ஒவ்வொரு வட்டமும் இரண்டாவது குடும்பத்தைச் சேர்ந்த ஒவ்வொரு வட்டத்தையும் செங்குத்துத்தாக வெட்டும். அதேமாதிரி இரண்டாவது குடும்பத்தைச் சேர்ந்த ஒவ்வொரு வட்டமும் முதல் குடும்பத்தைச் சேர்ந்த ஒவ்வொரு வட்டத்தையும் செங்குத்தாக வெட்டும். இவ்வட்டங்கள் இருமை கோண தூரக் கூறுகளுக்கு அடிப்படையாக அமைகின்றன. மேலும் இவ்வட்டங்கள் பெர்காவின் புகழ்மிக்க பண்டைய கிரேக்க வடிவவியல் கணித அறிஞர் *அப்பொலோனியசால்* கண்டறியப்பட்டது.
# அப்பொலோனிய வட்டங்கள்

## வரையறை

அப்பொலோனிய வட்டங்கள், *CD* என்ற கோட்டுத்துண்டைக் கொண்டு வரையறுக்கப்படுகின்றன.  
முதல் குடும்ப வட்டங்கள் (நீல வண்ணம்) ஒவ்வொன்றும் *r* என்னும் நேர் மெய்யெண்ணுடன் தொடர்புபடுத்தப்படுகின்றன. *C* -லிருந்தும் *D* -லிருந்தும் உள்ள தொலைவுகளின் விகிதம் *r* அளவாக இருக்கக்கூடிய புள்ளிகள் *X* இன் இயங்குவரைகளாக, இவ்வட்டங்கள் வரையறுக்கப்படுகின்றன:  
:<math>\\{X\mid \frac{d(X,C)}{d(X,D)} = r\\}.</math>  
பூச்சியத்தை நெருங்கும் *r* இன் மதிப்புகளுக்கு வட்டங்கள் *C* -க்கு அருகாமையிலும், முடிவிலியை (∞) நெருங்கும் *r* இன் மதிப்புகளுக்கு வட்டங்கள் *D* -க்கு அருகாமையிலும் அமைகின்றன. பூச்சியத்துக்கும் முடிவிலிக்கும் இடைப்பட்ட மதிப்பு *r*&nbsp;=&nbsp;1 எனில், அம்மதிப்பிற்குரிய வட்டம், *CD* இன் நடுக்குத்துக் கோடாகச் சிதைவுறும்.  
இரண்டாவது குடும்ப வட்டங்கள் (சிவப்பு) ஒவ்வொன்றும் கோணம் *θ* உடன் தொடர்புபடுத்தப்படுகின்றன. கோணம் CXD இன் மதிப்பு *θ* ஆக இருக்கும் புள்ளிகள் *X* இன் இயங்குவரைகளாக, இவ்வட்டங்கள் வரையறுக்கப்படுகின்றன:  
:<math>\\{X\mid \; C\hat{X}D \; = \theta\\}.</math>  
0 லிருந்து *π* வரையிலான மதிப்புகளை *θ* அடையும்போது *C* , *D* புள்ளிகளின் வழியாகச் செல்லும் வட்டங்கள் கிடைக்கின்றன.
# இந்துக்களின் போர் (துடுப்பாட்டம்)

**இந்துக்களின் போர்** (*Battle of Hindus*) எனப்படுவது இலங்கையின் யாழ்ப்பாணத்திலுள்ள யாழ் இந்துக் கல்லூரிக்கும் யாழ் கொக்குவில் இந்து கல்லூரிக்கும் இடையிலான துடுப்பாட்டத் தொடராகும். இது 2008ம் ஆண்டு முதல் நடைபெற்று வருகிறது. இந்தப்போட்டி இரு நாட்களுக்கு மேலாக விளையாடப்பட்டது. 2013 இல் நடைபெற்ற போட்டியில் தேர்வுப் போட்டி சம நிலையில் நிறைவு பெற்றது. ஒரு நாள் போட்டியில் யாழ் இந்துக்கல்லூரி வெற்றி பெற்றது.
# சுகதகுமாரி

**சுகாதாகுமாரி** (22 சனவரி 1934 – 23 திசம்பர் 2020) என்பவர் இந்திய ஒன்றியத்தின், கேரளா மாநிலத்தை சேர்ந்தவர் கவிஞரும், செயற்பாட்டாளருமாவார். பெண்ணிய இயக்கம், அமைதி பள்ளத்தாக்கு பாதுகாப்பு இயக்கம், சூழலியல் போன்ற சமுக இயக்கங்களில் பணியாற்றியுள்ளார். இவர் கேரள மகளிர் ஆணையத்தின் முன்னாள் தலைவராக இருந்தவர் ஆவார்.
# சுகதகுமாரி

## குடும்பம்

சுகாதாகுமாரியின் பெற்றோர்கள் கவிஞரும், சுதந்திர போராட்ட வீரரான போதேச்வரன் மற்றும் கார்த்தியாயினி ஆவார். இவரின் கணவர் டாக்டர்.வி.க்.வேலாயுதன் நாயர், மகள் லக்சுமி ஆவார்.
# சுகதகுமாரி

## படைப்புகள்

- 1961 - முத்துசிப்பி
- 1967 - பதிரபூக்கள்
- 1968 - பாவம் மானவஹிரிதயம்
- 1969 - இருள் சிறகுகள்
- 1977 - இராத்திரி மழ
- 1981 - அம்பாலா மணி
- 1987 - குறிஞ்சி பூக்கள்
- 1990 - துலாவர்ஷப்ப்ச
- 1995 - ரதயே எவிடே
# சுகதகுமாரி

## விருதுகள்

- 2004 - சாகித்ய அகாதமி விருது
- 2006 - பத்மசிறீ விருது
- 2013 - சரஸ்வதி சம்மான் விருது
# தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 2001

## ஆதாரம்

- தமிழ்நாடு அரசின் தமிழ் வளர்ச்சித் துறை இயக்குநர் முனைவர் கா. மு. சேகர் அவர்களது திருவள்ளுவராண்டு 2044/மாசி 22, ந. க. எண். ஆமொ2/1139/2013, நாள்: 06-03-2013 கடிதம் மூலம் தமிழ் விக்கிப்பீடியாவில் வெளியிடுவதற்காக தேனி. மு. சுப்பிரமணிக்கு வழங்கிய தமிழ் வளர்ச்சி - சிறந்த நூல்களுக்கான பரிசுகள் பட்டியல்.
# பல்யானைச் செல்கெழு குட்டுவன்

**பல்யானைச் செல்கெழு குட்டுவன்**, சங்க காலச் சேர மன்னர்களில் ஒருவன். இவனது தமையனான இமயவரம்பன் நெடுஞ்சேரலாதன் சோழ மன்னனுடனான போரில் இறந்த பின்னர் இவன் அரசனானான். சங்க கால இலக்கியமான பதிற்றுப்பத்தின் மூன்றாம் பத்து இவன்மீது பாடப்பட்டது. இது தவிர வேறு சங்கப் பாடல்கள் எதிலும் இவனது பெயர் காணப்படவில்லை. இந்தப் பாடல்களுக்கு என்ன பரிசில் வேண்டும் என அரசன் புலவரையே கேட்டான். புலவர் “யானும் என் பார்ப்பினியும் சுவர்க்கம் புகவேண்டும்” என்றார். அரசன் பார்ப்பாரில் சிறந்தவரைக் கொண்டு 9 வேள்விகள் செய்தான். 10-வது வேள்வியின்போது பார்ப்பனப் புலவரும் பார்ப்பினியும் காணாராயினர். (மறைந்தனர்.)  
25 ஆண்டுகள் சிறப்பாக ஆட்சி புரிந்த இவன், நெடும் பாரதாயினார் என்னும் தனது குருவுடன் காட்டுக்குத் தவம் செய்யச் சென்றுவிட்டதாகச் சொல்லப்படுகிறது. இவனது ஆட்சிக் காலத்தில் பல போர்களில் ஈடுபட்டுச் சேர நாட்டின் ஆதிக்கத்தைப் பரப்பியதாகத் தெரிகிறது. 500 சிற்றூர்களை அடக்கிய உம்பற்காடு எனப்படும் பகுதியைச் சேரர்களின் கட்டுப்பாட்டுக்குள் கொண்டு வந்தான், பூழி நாட்டின்மீது படையெடுத்து அதனை வெற்றிகொண்டான், நன்னன் என்னும் மன்னனைத் தோற்கடித்தான் என்பது போன்ற தகவல்கள் பதிற்றுப்பத்தில் காணப்படுகின்றன.
# பல்யானைச் செல்கெழு குட்டுவன்

## பெயர்கள்

இவனது பெயரில் உள்ள 'பல்யானைச் செல்' என்பது செல் (மேகம்) போன்று தோன்றும் இவனது யானைப்படை.
- பெரும்பல் யானைக் குட்டுவன்
- பூழியர் கோ
- பொலந்தார்க் குட்டுவன்
# பல்யானைச் செல்கெழு குட்டுவன்

## ஆட்சி

- உம்பற்காட்டைத் தன் ஆட்சிக்குக் கீழ்க் கொண்டுவந்தான்.
- முதியர் குடிமக்களைத் தன்னவராக்கித் தழுவிக்கொண்டு அவர்களுக்குத் தன் நாட்டைப் பகிர்ந்து அளித்தான்.
- தோட்டி மலைக் கோட்டையை அழித்தான்
- போர்க்களத்தில் பிணப் பெருஞ்சோறு அளத்தான்.
- வண்டியில் எருதுகளை ஓட்டுவோர் ஓசையும், பேரியாற்று வெள்ளமும் அன்றி, வேறு ஓசை ஏதும் கேளாதபடி நல்லாட்சி புரிந்தான்.  
;கொடை
:இவனது மன்றத்துக்கு வந்து பாடிய வயிரியர் எனப்படும் யாழிசைவாணர்களுக்குப் பொன்னணிகள் வழங்கினான்.
# பல்யானைச் செல்கெழு குட்டுவன்

## உசாத்துணைகள்

- புலியூர்க் கேசிகன், *பதிற்றுப்பத்து தெளிவுரை*, புலியூர்க் கேசிகன், சென்னை, 2005 (மறுபதிப்பு).
- செல்லம், வே. தி., *தமிழக வரலாறும் பண்பாடும்*, மணிவாசகர் பதிப்பகம், சென்னை, 2002 (மறுபதிப்பு).
# சேரமான் பெருஞ்சோற்று உதியஞ்சேரலாதன்

**சேரமான் பெருஞ்சோற்று உதியஞ்சேரலாதன்** சங்க காலச் சேர மன்னன். இவன் குட்டநாட்டைஆண்டவன். இவன் திருவஞ்சைக்களம் என்னும் கொடுங்கோளூரைத் தலைநகராகக் கொண்டு ஆண்டுவந்தான் என்பது ஒரு ஊகம். இவனுடைய மனைவியின் பெயர் நல்லினி என்றும் அவள் வெளியன் வேண்மாண் மகள் எனவும் அறிய முடிகிறது. உதியஞ்சேரலின் மக்கள் இமயவரம்பன் நெடுஞ்சேரலாதனும் பல்யானைச் செல்கெழு குட்டுவனும் ஆவர். சங்ககாலப் புலவர் மாமூலர் அகநானூற்றில் (அகம் 65), நடுகண் அகற்றிய உதியசேரல் என்று கூறுவதால், இவன் நாட்டை விரிவுபடுத்தினான் எனக் கருதுகின்றனர். இவன் முதியோர்களைப் பேணினான் என்பதற்கு அகநானூற்றில் (அகம் 233) உள்ள "துறக்கம் எய்திய தொய்யா நல்லிசை முதியர்ப் பேணிய உதியஞ்சேரல்" என்னும் வரிகள் வலுவூட்டுகின்றன.  
ஐவரும், நூற்றுவரும் போரிட்டுக்கொண்டபோது இவன் இருபாலாருக்கும் பெருஞ்சோறு வழங்கியதாகப் புலவர் முரஞ்சியூர் முடிநாகராயர் குறிப்பிடுகிறார்.  
இந்தப் போரைப் பாரதப் போர் என்று சிலர் பொருத்த முயன்று வருகின்றனர்.  
பொதிய மலையும், இமய மலையும் போல இவன் நிலைபெற்று வாழவேண்டும் என வாழ்த்துகிறார். இவனிடம் நிலத்தினும் மேலான பொறையும், விசும்பினும் மேலான சூழ்ச்சித் திறனும், காற்றினும் மேலான வலிமையும், தீயைக் காட்டிலும் மேலான அழிக்கும் ஆற்றலும், நீரைக் காட்டிலும் மேலான கொடைத்தன்மையும் இருந்தன எனவும் குறிப்பிடுகிறார். ஓரைவர் ஈரைம்பதின்மர் போரில் பெருஞ்சோறு அளித்த சேரன் பொறையன் மலையன் என்று இவனைச் சிலப்பதிகாரம் குறிப்பிடுகிறது.
# சேரமான் பெருஞ்சோற்று உதியஞ்சேரலாதன்

## அடையாளம்

இவரை அடையாளப் படுத்துவதில் வரலாற்றறிஞர்களிடம் மூன்று வேறுபட்ட கருத்துகள் உண்டு. அவை  
1. சிலர் இவன் ஐவர் மற்றும் நூற்றுவருக்கு சோறு கொடுத்த செயலை மகாபாரதத்தோடு தொடர்புபடுத்தி அந்த ஐவரும் நூற்றுவரும் பாண்டவ (5) கௌரவர்களே (100) எனக்கூறி பாரதத் தொல்கதைக்கு சான்றாக்க முயல்வர்.
1. வேறு சிலர் ஐவர் மற்றும் நூற்றுவருக்கு சோறு கொடுத்த செயலை சாதவாகனரோடு தொடர்ப்புபடுத்தி கூறுவர்.
1. வேறு சிலர் ஐவர் மற்றும் நூற்றுவருக்கு சோறு கொடுத்த பெருஞ்சோற்று உதியஞ்சேரலாதனும், பதிற்றுப்பத்தில் குறிப்பிடப்படும் உதியஞ்சேரலாதனும் வேறு எனக்கூறுவர்.
# சேரமான் பெருஞ்சோற்று உதியஞ்சேரலாதன்

## வெளிப்பார்வை

உதியஞ்சேரலாதனை முரஞ்சியூர் முடிநாகராயர் பாராட்டியது
# 60வது தேசியத் திரைப்பட விருதுகள்

இந்தியாவில் ஒவ்வொரு ஆண்டும், அந்த ஆண்டில் வெளிவந்த சிறந்த திரைப்படங்களுக்கு விருதுகள் வழங்கப்படுகின்றன. அந்த வகையில் **60வது தேசியத் திரைப்பட விருதுகள்** இந்தியாவில் 2012-ல் வெளிவந்த திரைப்படங்களில் பல்வேறு துறைகளில் சிறந்து விளங்கும் படங்களுக்கு வழங்கப்படுகிறது.
# 60வது தேசியத் திரைப்பட விருதுகள்

## தேர்வுமுறை

### தங்கத் தாமரை விருது

எல்லா வெற்றியாளர்களும் ஸ்வர்ண கமல் (இந்தியில் தங்கத் தாமரை) விருதும், சான்றிதழும், பணப்பரிசும் பெறுவார்கள்.  
| விருதின் பெயர் | படம்/படங்களின் பெயர்கள் | மொழி | விருது பெறுபவர்(கள்) | பணப் பரிசு |
| --- | --- | --- | --- | --- |
| *101 சோடியங்கள்* | மலையாளம் |  |  |  |
| *உஸ்தாத் ஹோட்டல்* | மலையாளம் |  |  |  |
# 60வது தேசியத் திரைப்பட விருதுகள்

## தேர்வுமுறை

### வெள்ளித் தாமரை விருதுகள்

இந்தச் சிறப்பைப் பெறும் எல்லோருக்கும் *ரஜத் கமல்* (இந்தியில் வெள்ளித் தாமரை) விருதும், சான்றிதழும், பணப்பரிசும் வழங்கப்படும்.  
| விருதின் பெயர் | படம்/படங்களின் பெயர்கள் | மொழி | விருது பெறுபவர்(கள்) | பணப் பரிசு |
| --- | --- | --- | --- | --- |
| *அனுமடி* | மராத்தி | விக்ரம் கோகலே |  |  |
| *தனிச்சில்லா நிஜன்* | மலையாளம் | கல்பனா |  |  |
| *101 சோடியங்கள்* | மலையாளம் | மினன் |  |  |
| *கஹானி*
*கேங்ஸ் ஆஃப் வாயிஸ்பூர்*
''தேக் இந்தியன் சர்க்கஸ்'
*தலாஷ்* | இந்தி | நவாசுதின் சித்திகி (நடிகர்) |  |  |
| *ஒழிமுறி* | மலையாளம் | லால் (நடிகர்) | சான்றிதழ் மட்டும் |  |
| *பாரத் ஸ்டோர்ஸ்* | கன்னடம் | எச். ஜி. தத்தாத்ரேயா (நடிகர்) |  |  |
| *பந்தான்(Baandhon)* | அஸ்ஸாமி | பிஷ்ணு கார்கோரியா (நடிகர்) |  |  |
| *இஷாக்சடி(Ishaqzaade)* | இந்தி | பரினிதி சோப்ரா (நடிகை) |  |  |
| *தேக் இந்தியன் சர்க்கஸ்* | இந்தி | தன்னிஷ்தா சாட்டர்ஜி (நடிகை) |  |  |
| *தாக்(Dhag)* | மராத்தி | ஹன்ஸ்ராஜ் ஜக்தீப் (குழந்தை நட்சத்திரம்) |  |  |
| *உஸ்தாத் ஓட்டல்* | மலையாளம் | திலகன் | } |  |
# அடைப்பு (கணினியியல்)

கணினியியலில் **அடைப்பு** (ஆங்கிலம்: Closure) என்பது ஒரு செயலியையும் அது உருவாக்கப்பட்ட சூழலையும் சேர்த்துக் குறிக்கும். சூழல் என்பது அச் செயலி உருவாக்கப்பட்ட போது உள்ளூர் செயற்பரப்பில் இருந்த மாறிகள் ஆகும். ஒரு சாதாரண செயலி போல் அல்லாமல் அடைப்பின் உள்ள மாறிகளை பின்னர் அடைப்பின் ஊடாகப் பயன்படுத்திக் கொள்ளலாம்.
# அடைப்பு (கணினியியல்)

## எடுத்துக் காட்டு

<source lang="javascript">  
var எகா1 = வணக்கம்_கூறு('மாலதி')
எகா1;  
function வணக்கம்_கூறு(பெயர்) {
var எழுத்து = 'வணக்கம் ' + பெயர்; // உள்ளூர் செயற்பரப்பில் உள்ள ஒரு மாறி
var எகா = function { alert(எழுத்து); }
return எகா;
}  
</source>
# முதல் வகுப்புச் செயலி

கணினியியலில், ஒரு நிரல் மொழியில் செயலிகளை மாறிகள் போன்று பயன்படுத்தக் கூடியதாக இருந்தால் அதனை **முதல் வகுப்பு செயலி** ஆதரவு உள்ள நிரல் மொழி என்பர். அதாவது செயலியை ஒரு மாறியால் குறிக்க முடிந்தால், தரவுக் கட்டமைப்பில் சேமிக்க முடிந்தால், இன்னுமொரு செயலிக்கு காரணியாக அனுப்ப முடிந்தால், ஒரு செயலியின் பதிலாக திருப்பி அனுப்ப முடிந்தால் அச் செயலி முதல் வகுப்புச் செயலி ஆகும். முதல் வகுப்புச் செயலி ஆதரவு உள்ள மொழிகளில் செயலிகள் செயலி வகை உள்ள இன்னுமொரு தரவு வகையாகவே (a variable with a function type) கையாளப்படும்.
# பன்னாட்டு வான் போக்குவரத்து சங்க வானூர்தி நிலையக் குறியீடு

**பன்னாட்டு வான் போக்குவரத்து சங்க வானூர்தி நிலையக் குறியீடு** (*IATA airport code*), சுருக்கமாக **ஐஏடிஏ குறியீடு** அல்லது **ஐஏடிஏ அமைவிட அடையாளம்**, **ஐஏடிஏ நிலையக் குறியீடு**, **அமைவிட அடையாளம்** என்றெல்லாம் குறிப்பிடப்படுவது உலகின் பல வானூர்தி நிலையங்களையும் அடையாளப்படுத்தும் வண்ணம் பன்னாட்டு வான் போக்குவரத்து சங்கம் (ஐஏடிஏ) வரையறுத்துள்ள மூன்று ஆங்கில எழுத்துருக்களைக் கொண்ட குறியீடு ஆகும். ஓர் வானூர்தி நிலையத்தில் பயண ஏற்பு மேசைகளில் தனியாக எடுத்துச் செல்லுமாறு கொடுக்கப்படும் பெட்டிகளுக்கு இணைக்கப்படும் பெட்டிப் பட்டைகளில் இந்த எழுத்துருக்கள் பெரியதாக அச்சிடப்பட்டிருப்பதைக் காணலாம்; இது இந்தக் குறியீட்டின் ஒரு பயனை எடுத்துக்காட்டுவதாகும்.  
இந்தக் குறியீடுகள் வழங்கப்படுவதை ஐஏடிஏ தீர்மானம் 763 ஒழுங்குபடுத்துகிறது. இவ்வாறு வழங்கப்படுவதை மொண்ட்ரியாலில் உள்ள சங்கத்தின் தலைமையகம் மேலாண்மை செய்கிறது. இந்தக் குறியீடுகளை ஆண்டுக்கிருமுறை *ஐஏடிஏ வான்வழி குறியீட்டுத் திரட்டில்* வெளியிடப்படுகிறது. மற்றொரு குறியீடான நான்கு எழுத்துருக்களைக் கொண்ட ஐசிஏஓ குறியீடுகளும் பயன்படுத்தப்படுகின்றன.  
வானூர்தி நிலையங்களைத் தவிர தொடர்வண்டிப் போக்குவரத்து நிலையங்களுக்கும் ஒஆனூர்தி நிலைய சேவையாளர்களுக்கும் குறியீடுகளை அளிக்கின்றனர். ஐஏடிஏ குறியீட்டின்படி அகரவரிசையில் இடப்பட்ட பட்டியல்கள் உள்ளன. வான்வழி நிறுவனங்களுடன் உடன்பாடு கண்ட தொடர்வண்டி நிறுவனங்களின் தொடர்வண்டி நிலையங்களுக்கான பட்டியலும் உள்ளன.
# பன்னாட்டு குடிசார் வான்பயண அமைப்பு வானூர்தி நிலையக் குறியீடு

**பன்னாட்டு குடிசார் வான்பயண அமைப்பு வானூர்தி நிலையக் குறியீடு** (**ICAO airport code*), சுருக்கமாக **ஐசிஏஓ குறியீடு** அல்லது **ஐசிஏஓ அமைவிட அடையாளம்**, **அமைவிடக் குறி*' என்றெல்லாம் குறிப்பிடப்படுவது உலகின் ஒவ்வொரு வானூர்தி நிலையத்தையும் அடையாளப்படுத்தும் வண்ணம் பன்னாட்டு குடிசார் வான்பயண அமைப்பு (ஐசிஏஓ) வரையறுத்துள்ள நான்கு எழுத்துருக்களைக் கொண்ட குறியீடு ஆகும். இவற்றை இவ்வமைப்பு தனது ஆவணம் 7910இல் *அமைவிடக் குறிகள்* என வெளியிட்டுள்ளது.  
ஐசிஏஓ குறிகளை வான் போக்குவரத்து கட்டுப்பாடு அமைப்புகளும் வான்வழி சேவையாளர்களும் வானோடிகளும் வானூர்தி நிலையங்களை அடையாளம் காணவும் தங்கள் பயணவழித் திட்டங்களை ஒழுங்குபடுத்திக் கொள்ளவும் பயன்படுத்துகின்றனர். இவை ஐஏடிஏ குறியீடுகளிலிருந்து வேறுபட்டவை; மூன்றெழுத்துக்களால் ஆன ஐஏடிஏ குறியீடுகள், எளிமையாகவும் வானூர்தி நிலையத்தின் பெயரை ஒத்தும் உள்ளன. எடுத்துக்காட்டாக இலண்டனின் ஹீத்ரோ வானூர்தி நிலையத்திற்கு ஐஏடிஏ குறியீடு **LHR** என்பதாகும். இதே வானூர்தி நிலையத்திற்கு ஐசிஏஓவின் குறியீடு **EGLL** ஆகும். சென்னை நிலையத்திற்கு ஐஏடிஏவின் குறியீடு **MAA** என்பதாகும். ஆனால் ஐசிஏஓவின் குறியீடு **VOMM** என்பதாகும். எனவே ஐஏடிஏ குறியீடுகள் பயணிகளுடன் தொடர்புடைய, வான்சேவையாளர்களின் பயண கால அட்டவணைகள், முன்பதிவுகள், பெட்டிப் பட்டைகள் போன்றவற்றிற்கு பயன்படுத்தப்படுகின்றன. ஐசிஏஓவின் குறியீடுகளை பொதுவாக வானோடிகள், வான் போக்குவரத்து கட்டுப்பாட்டகம் போன்றோரும் வணிக வான்வழி பறப்பினை சுவடுதொடரவும் பயன்படுத்துகின்றனர். ஐசிஏஓ குறியீடுகள் உலகத்தை வலயங்களாகப் பிரித்து ஒவ்வொரு வலயத்திற்கும் இரு எழுத்துக்களை வழங்குகிறது. காட்டாக தெற்காசியாவில் உள்ள அனைத்து நாடுகளுக்கும் VO என்ற குறியீடு வழங்கப்படுகிறது. பின்னதாக நாடு அடுத்து வானூர்தி நிலையம் என படிப்படியான பிரித்தலை உள்ளடக்கி உள்ளது.  
ஐசிஏஓ குறியீடுகள் வானூர்தி நிலையங்களில் அமைந்திருந்தாலும் இல்லையெனினும் வேறுசில பறப்பியல் வசதிகளுக்காகவும் வழங்கப்படுகின்றன; வானிலை நிலையங்கள், பன்னாட்டு பறப்புச் சேவை நிலையங்கள், பரப்பு கட்டுப்பாடு மையங்கள் இவற்றில் சிலவாம்.
# சினிமா உலகம் (இதழ்)

**சினிமா உலகம்**, 1934 ஆம் ஆண்டு முதல் சில ஆண்டுகள் வெளியான தமிழ் இதழ் ஆகும். இது தமிழ்நாட்டில் இருந்து வெளியான வார இதழ் ஆகும். திரைத்துறை தொடர்பான பல்வேறு செய்திகளை வெளியிட்ட இதன் ஆசிரியர் பி. எஸ். செட்டியார் ஆவார்.
# பத்திரகாளிபுரம்

**பத்திரகாளிபுரம்** என்பது தமிழ்நாட்டில் தேனி மாவட்டத்தில் போடிநாயக்கனூர் ஊராட்சி ஒன்றியத்திலுள்ள ஒரு சிற்றூர் ஆகும்.
# பத்திரகாளிபுரம்

## கோயில்கள்

இவ்வூரில் பத்திரகாளியம்மன் கோவில் ஒன்று உள்ளது. ஆண்டுதோறும் சித்திரை மாதம் இக்கோயில் திருவிழா சிறப்பாகக் கொண்டாடப்படுகிறது. இக்கோயிலில் வேண்டுதல் செய்து நிறைவேறியவர்கள், தங்கள் வேண்டுதலின் போது செலுத்துவதாக எண்ணிக் கொண்டபடி தீச்சட்டி, காவடி எடுத்து தங்கள் நேர்த்திக் கடனைச் செலுத்துகின்றனர். இந்தக் கோயில் அம்மனின் பெயரிலேயே இந்த ஊரின் பெயரும் அமைந்துள்ளது. இக்கோயிலின் அருகில் சிவன் கோவில் ஒன்றும் உள்ளது.
# பத்திரகாளிபுரம்

## உயர்நிலைப்பள்ளி

இந்த ஊரின் கிராம நிர்வாகத்தால் நிர்வகிக்கப்படும் காளிகாதேவி உயர்நிலைப்பள்ளியின் மாணவர் தேர்ச்சி அது தொடங்கப்பட்ட காலத்திலிருந்தே 100 விழுக்காடாக தொடர்ந்து வருவது ஒரு குறிப்பிடத்தக்கது.
# பி. எஸ். ஞானதேசிகன்

**பி. எஸ். ஞானதேசிகன்** தமிழ்நாட்டைச் சேர்ந்த அரசியல்வாதி ஆவார். இவர் இந்தியத் தேசியக் காங்கிரசின் சார்பில் நாடாளுமன்றத்தின் மாநிலங்களவையில் உறுப்பினாக இருந்தவர் ஆவார்.  
இவர் கே.வி. தங்கபாலுவிற்கு அடுத்ததாக தமிழ்நாடு மாநில காங்கிரசுக் குழுவின் தலைவராக இருந்தவர் ஆவார். காங்கிரசில் இருந்து ஜி. கே. வாசன் பிரிந்து தமிழ் மாநில காங்கிரசு கட்சியை மீண்டும் தோற்றிவித்தபோது இவரும் அவருடன் சேர்ந்து காங்கரசிலிருந்து சென்றார். தமிழ் மாநில காங்கிரசின் துணைத் தலைவராக இருந்தார்.
# பன்னாட்டு குடிசார் வான்பயண அமைப்பு

**பன்னாட்டுக் குடிசார் வான்பயண அமைப்பு** (*International Civil Aviation Organization*, **ICAO**, (பிரெஞ்சு: *Organisation de l'aviation civile internationale*, OACI), ஐக்கிய நாடுகள் அவையின் ஒரு தனி முகவாண்மை ஆகும். இந்த அமைப்பு பன்னாட்டு வான்வழி நடத்தல் நுட்பங்களையும் கொள்கைகளையும் ஆவணப்படுத்துவதுடன் பன்னாட்டு வான்வழிப் போக்குவரத்தின் திட்டமிடலையும் மேம்படுத்தலையும் வளர்க்கிறது. இதனால் சீரான வளர்ச்சியும் பாதுகாப்பான பயணமும் உறுதி செய்யப்படுகின்றன. கனடாவின் கியூபெக் மாநிலத்தில் மொண்ட்ரியாலில் உள்ள *குவார்தியர் இன்டர்நேசனல் டெ மாண்ட்ரியாலில்* (Quartier international de Montréal) இதன் தலைமையகம் அமைந்துள்ளது.  
வான்வழிப் பயணம், அதற்கான கட்டமைப்பு, பறப்பு சோதனை, சட்டவிரோதக் குறுக்கீடுகளைத் தடுத்தல் மற்றும் பன்னாட்டு வான்பயணத்தில் எல்லைகளைக் கடக்கும் செய்முறைகளுக்கான வசதிகளை வழங்கல் போன்றவற்றிற்குத் தேவையான சீர்தரங்களையும் பரிந்துரைக்கப்படும் செயல்முறைகளையும் ஐசிஏஓ அவை கலந்தாய்ந்து முடிவெடுக்கிறது. மேலும், விமான விபத்துக்களின் போது கடைபிடிக்கப்பட வேண்டிய நெறிமுறைகளையும் ஐசிஏஓ வரையறுக்கிறது. இந்த நெறிமுறைகளை ஒவ்வொரு நாட்டின் வானூர்தி நிகழ்வுகளை விசாரிக்க அமைக்கப்படும் புலனாய்வு அமைப்புகள் *சிகாகோ மரபொழுங்கு* எனப்படும் பன்னாட்டுக் குடிசார் வான்பறப்பு மரபொழுங்கின்படி பின்பற்ற வேண்டும்.  
ஐசிஏஓவிற்குள்ளேயே வான் வழிநடத்தல் குழு (ANC) என்ற தொழினுட்பக் குழு அமைந்துள்ளது. இந்தக் குழுவிற்கு ஐசிஏஓ அவை 19 ஆணையர்களை நியமிக்கிறது. இந்தக் குழுவின் இயக்குமையிலேயே வான்பறப்பு சீர்தரங்களும் பரிந்துரைக்கபட்ட செய்முறைகளும் மேம்படுத்தப்படுகின்றன. இந்தக் குழுவினால் ஏற்றுக்கொள்ளப்பட்ட சீர்தரங்கள் அவைக்கு அனுப்பப்படுகின்றன. அரசியல் சார்ந்த இந்த அவை, உறுப்பினர் நாடுகளுடன் கலந்தாய்ந்து இறுதியில் சீர்தரமாக ஏற்றுக் கொள்ளப்பட்ட்டது.
# திலிப் சின்ஹா

**திலிப் சின்ஹா** இந்தியாவிற்கான ஐக்கிய நாடுகள் அவையின் நிரந்த தூதராவார். இவரது பதவிக்காலம் மார்ச்சு 20, 2012 இல் தொடங்கியது. இவர் 1978 இல் இந்திய வெளியுறவுத் துறைப் பணியில் சேர்ந்தார். இவரது சொந்த ஊர் கான்பூர். இவர் பாட்னா பலகலைக்கழகத்தில் அரசியல் பயின்றவர்.
. ஐ.நாவின் மனித உரிமைகள் ஆணையத்திற்கான இந்தியத் தூதராகவும் செயல்படுகிறார்.
# திலிப் சின்ஹா

## பதவிகள்

1978 : இந்திய வெளியுறவுத் துறையில் சேர்ந்தார்  
1980-1983 : இந்தியத் தூதரக அலுவலர், பான்  
1983-1986 : இந்தியத் தூதரக அலுவலர், கெயிரோ  
1986-1990 : இந்திய ஆணையம், இசுலாமாபாத்  
1990-1991 : வெளியுறவுத் துறை அமைச்சகத்தின் செயலர்  
1992-1995 : தலைமை அலுவலர் அமைச்சகத்தின் இயக்குநர்  
1995-1999 : இந்திய குறிக்கோள் அலுவலர், ஜெனீவா  
1999-2002 : இந்தியத் தூதரக அலுவலர், பிரேசிலியா  
2002-2004 : இந்திய ஆணைய துணை அலுவலர், தாக்கா  
2005-2007 : வெளியுறவுத் துறை அலுவலர் (பாக்கிஸ்த்தான், ஆப்கானிஸ்த்தான், ஈரான்)  
2007-2010 : எல்லினிக் குடியரசிற்கான இந்தியத் தூதர்  
2010-2012 : பன்னாட்டு அமைப்புகள் மற்றும் சூழல் விவகாரங்கள் துறை கூடுதல் அலுவலர்  
2012-2012 : பன்னாட்டு அமைப்புகள் மற்றும் சூழல் விவகாரங்கள் துறை சிறப்பு அலுவலர்  
2012 : ஐ.நா விற்கான இந்தியத் தூதர்
# திலிப் சின்ஹா

## வாழ்க்கை

இவர் சிரீமி சின்ஹா என்ற பெண்ணைத் திருமணம் செய்து கொண்டார். இவருக்கு இரு மகன்கள் உள்ளனர். இவர் இந்தி, ஆங்கிலம், ஜெர்மன் (டாய்ச்சு) ஆகிய மொழிகளை சரளமாகப் பேசுவதில் வல்லவர்.
# வசுந்தரா ராஜே சிந்தியா

**வசுந்தரா ராஜே** ஓர் இந்திய அரசியல்வாதியாவார். இவர் பாரதிய சனதா கட்சியின் சார்பாகப் போட்டியிட்டு ராஜஸ்தான் முதல்வர் ஆனவர். இவர் நிதி அமைச்சராகவும் பணியாற்றியுள்ளார். பெண்களை தன்னம்பிக்கை அடையச் செய்ததற்காக, ஐக்கிய நாடுகள் சபையின் *உமன் டுகதர்* விருது பெற்றுள்ளார்.. இவர் பல முறை ராசத்தான் அமைச்சரவையிலும் இந்தியப் பாராளுமன்றத்திலும் அங்கம் வகித்துள்ளார். மேலும், சில ஆண்டுகள் இந்திய அமைச்சகத்தின் துறைக்கு அமைச்சராயும் பணியாற்றினார்.
# வசுந்தரா ராஜே சிந்தியா

## இதனையும் காண்க

- பாரதிய ஜனதா கட்சியின் முதலமைச்சர்கள் பட்டியல்
# கதிரியலில் முக்கியம் வாய்ந்த தனிமங்கள்

**கதிரியலில் முக்கியம் வாய்ந்த தனிமங்கள்** (Important elements in Radiology ) சில தனிமங்கள் கதிரியலில் சிறப்பு வாய்ந்த்தாக கருதப்படுகின்றன.எடுத்துக்காட்டிற்காக
தனிமம் அணு எண் பயன்
ஐட்ரஜன் H 1
கார்பன் C 6 இவை நான்கும்
நைட்ரஜன்N 7 உடலில் அதிகம்
ஆக்சிஜன் O 8 காணப்படும் தனிமங்களாகும்
——————
பாஸ்பரசு P 15 இந்த இரு தனிமங்களும்
கால்சியம் Ca 20 எலும்பில் அதிகம் உள்ளன.
————————————
ஐயோடின் I 53 இந்த மூன்று தனிமங்களும்
பேரியம் Ba 56 ஒப்புமையை (Contrast ) கூட்டப்
பிஸ்மத் Bi 83 பயன்படும் தனிமங்கள்
———————
ஈயம் pb 82 இது கதிர்வீச்சிலிருந்து காக்க உதவுகிறது
# சிறுபான்மையினருக்கான தேசிய ஆணையம் (இந்தியா)

இந்திய அரசு சிறுபான்மையின மக்களின் பாதுகாப்புக்காக ஏற்படுத்திய அமைப்பே **சிறுபான்மையினருக்கான தேசிய ஆணையம்**. இந்த ஆணையம் இதே பெயரில் அமைந்த சட்டத்தின் படி 1992 ஆம் ஆண்டு நிறைவேற்றப்பட்டது.. இதன்படி இசுலாமியர், கிறித்தவர்கள், சீக்கியர்கள், பௌத்தர்கள், சமணர்கள், பார்சிகள் ஆகிய ஆறு சமுதாயத்தினரை சிறுபான்மையினர் என்று அழைக்கப்படுகின்றனர். 2001 மக்கள் தொகை கணக்கெடுப்பின்படி, இந்த ஆறு சமூகங்களும் நாட்டின் மக்கள் தொகையில் 18.8% ஆகும்.  
”ஓர் அரசு அதன் அனைத்து சிறுபான்மை சமய, இன, மொழி மக்களை அவர்கள் வாழும் பகுதிகளில் பாதுகாத்து, அவர்களின் அடையாளம் வளர வழிவகுக்க வேண்டும் ” என்ற ஐக்கிய நாடுகள் அவையின் தீர்மானத்தையொட்டி இந்த ஆணையம் உருவாக்கப்பட்டது.
# சிறுபான்மையினருக்கான தேசிய ஆணையம் (இந்தியா)

## அதிகாரங்கள்

இந்த ஆணையத்தின் அதிகாரங்கள்:
- மைய, மாநில அரசுகளிடம் சிறுபான்மையினர் வளர்ச்சி குறித்த செயலாக்கம்
- சட்டத்தில் குறிப்பிடப்பட்டுள்ளவை செயற்படுத்தப்படுகின்றனவா என்று கண்காணித்தல்
- சிறுபான்மையினர் நலன் தொடர்பாக மைய, மாநில அரசுகளுக்கு பரிந்துரைத்தல்
- சிறுபான்மையினர் தொடர்பாக எழும் புகார்களுக்கு தகுந்த துறையை அணுகி தகுந்த நடவடிக்கை எடுத்தல்
# கும்மிப் பாடல்கள்

**கும்மிப்பாடல்** வெண்பாவின் பாவினத்தைச் சார்ந்தது. மகளிர் குழுமிக் கைகொட்டி விளையாடும் பொழுது பாடுவதே கும்மி ஆகும். கும்மிப் பாடல் வெண்பா இனத்தைச் சார்ந்தது; வெண்டளை மட்டுமே அமைந்த எழுசீர்க் கழிநெடிலடிகள் ஓர் எதுகை கொண்டு அமைவது; ஈற்றுச் சீர் பெரும்பாலும் விளங்காய்ச் சீராக வரும். இயற்கும்மி, ஒயிற் கும்மி, ஓரடிக் கும்மி என்பன கும்மியின் வகைகளாகும்.
# கும்மிப் பாடல்கள்

## இயற்கும்மி

ஓரடியில் ஏழு சீர்கள் அமையும். அது 4 சீர், 3 சீர் என மடக்கி எழுதப்படும். இவ்வாறு 2 அடியும் 4 வரியும் கொண்டதாக அமையும். முதற்சீரும் ஐந்தாம் சீரும் மோனை பெறும்.
# கும்மிப் பாடல்கள்

## ஒயிற் கும்மி

மூன்று அடிகளில் அமையும். முதலடி இருவரிகளிலும், இரண்டாமடி இரு வரிகளிலும், மூன்றாமடி ஒரு வரியிலும் அமையும். இரண்டாமடி முடுகியல் அடியாக வரும்; வெண்டளை பெறவேண்டியதில்லை. ஆனால் முதலடியும் மூன்றாமடியும் வெண்டளை பெற்று வரும். அடிகள் தோறும் மோனை அமைதல் நன்று. முடுகியலடியின் 1, 3 சீர்கள் மோனை பெறும்.
# கும்மிப் பாடல்கள்

## ஓரடிக் கும்மி

கும்மியின் இலக்கணம் அமையப் பெற்ற எழுசீர்க் கழிநெடிலடி ஒன்றே, பொருள் முற்றிவரின் அஃது ஓரடிக் கும்மி எனப்படும். முதற்சீரும் ஐந்தாம் சீரும் மோனையோ, எதுகையோ பெற்றுச் சிறந்து வரும்.
# பன்னாட்டுக் கதிரியல் காப்புக் கழகம்

**பன்னாட்டுக் கதிரியல் காப்புக் கழகம்** (International commision on radiation protection- ICRP ) என்பது அரசு சரா தனித்த வல்லுநர் கழகமாகும். இக்கழகம் 1928-ல் நிறுவப்பட்டது. இவ்வமைப்பு, தொடக்கத்தில் பன்னாட்டு எக்சு-ரே மற்றும் கதிர்வீச்சுப் பாதுகாப்புக் குழு (IXRPC) எனப் பெயரிடப்பட்டிருந்தது. பின்னர் மேலும் சீரமைக்கப்பட்டு 1950 இல் இப்பெயரிடப்பட்டது. இலாப நோக்கற்ற இக்கழகத்தின் அறிவியல் செயலகம் தற்போது கனடாவின் ஒட்டாவாவில் செயற்பட்டுவருகிறது. இதன் முக்கிய பணி, பாதுகாப்பாக எந்த உச்சளவு கதிர் வீச்சிற்கு மக்கள் ஆட்படலாம் என்பதனைப் பரிந்துரைப்பதாகும். இக்கழகத்தின் உறுப்பினர்கள் அவர்களது மருத்துவ கதிரியல், உடல்நல இயற்பியல், பரம்பரை நோய் மற்றும் தொடர்புடைய துறை பங்களிப்பு சிறப்புக் கருதி தேர்ந்தெடுக்கப்படுகிறார்கள். எந்த நாட்டைச் சார்ந்தவர் என்பதைவிட அவர்களின் துறைசார்ந்த அறிவுக்காகவே உறுப்பினராக ஏற்கப்படுகிறார்கள். இக்கழகத்தின் பரிந்துரைகள் கடந்த ஆண்டுகளில் எல்லா உறுப்பு நாடுகளாலும் ஏற்றுக் கொள்ளப்பட்டுள்ளன.
# வூடின் உலோகம்

**வூடின் உலோகம்** (Wood's metal) அல்லது **சிரோபெண்ட்** (*Cerrobend*) என்பது எளிதில் உருகும் ஒரு கலப்புலோகம் ஆகும். இக்கலப்புலோகத்தில் 50% பிசுமத், 26.7% ஈயம், 13.3 % வெள்ளீயம், 10% காட்மியம் ஆகியன உள்ளன...  
இக்கலப்புலோகம் முதன் முதலில் 1860 ஆம் ஆண்டில் பர்னாபசு வூட் (*Barnabas Wood*) என்பவரால் முதன் முதலில் பரிந்துரைக்கப்பட்டது. அமெரிக்க இயற்பியலாளர் ராபர்ட் டபிள்யு. வூட் (*Robert W. Wood* (1868–1955) என்பவர் இதனைப் பயன்படுத்தினார். இதனால் இக்கலப்புலோகம் *வூடின் உலோகம்* (Wood's metal) என வழங்கப்படுகிறது. **லிப்போவிட்சின் கலப்புலோகம்** (Lipowitz's alloy) எனவும் வணிகரீதியில் *Cerrobend*, *Bendalloy*, *Pewtalloy*, *MCP 158* எனவும் இது அழைக்கப்படுகிறது.  
கதிர்மருத்துவத்தில் தனி நோயாளிகளுக்கான காப்புக் கட்டிகளை (Shielding block) உருவாக்க இக்கலப்புலோகம் பயன்படுகிறது. இதன் அடர்த்தி 9.4 கிராம்|கன சென்டி மீட்டர். ஆனால் இதன் உருகுநிலை 70&nbsp;°C ஆகும். ஈயத்திற்கு அடர்த்தி 11.3 கிராம்\கனசென்டி மீட்டர். உருகு நிலை 327&nbsp;°C எனவே இதனை எளிதில் உருக்கி தேவையான காப்புக் கட்டிகளை, போதுமான அளவிலும் வடிவிலும் கனத்திலும் பெறமுடியும்.
# நூலகப்பணி (நூல்)

**நூலகப்பணி** என்னும் இந்நூல் நூலகப்பணி பற்றிச் சொல்கிறது; அதன் தொடர்பாக மொழி பிறந்த கதையைப் பேசுகிறது; எழுத்து உண்டானதை இயம்புகிறது; புத்தகம் உருவானதை உரைக்கிறது; நூலகம் வளர்ந்த கதையைக் கூறுகிறது; சென்னை மாநில நூலகப் பணியைப் பற்றியும் பகர்கிறது. இந்நூலை எழுதியவர் அந்நாளைய பொதுக்கல்வி இயக்குநர நூலகரும் பின்னாளைய பொதுநூலகத் துறை இயக்குநருமான வே. தில்லைநாயகம் ஆவார். அன்றைய சென்னை மாகாண அரசின் ஒப்புதலோடு இந்நூல் 5.8.1960ஆம் நாள் வெளியிடப்பட்டு உள்ளது.
# நூலகப்பணி (நூல்)

## பின்புலம்

1949 சூலை 18 ஆம் நாள் தமிழ்நாடு பொதுக்கல்வித் துறையில் நூலகராகப் பணியில் சேர்ந்த வே. தில்லைநாயகம் 1949 - 1950 ஆம் கல்வியாண்டில் சென்னை பல்கலைக் கழகத்தில் நூலகவியலில் பட்டயம் பெற்றார். பின்னர் பொதுக் கல்வி இயக்குநரக நூலகராகப் பணியாற்றினார். 1958 நவம்பர் – திசம்பர் மாதங்களில் கோயமுத்தூர் பீளமேட்டில் தமிழ்நாடு அரசு நடத்திய மூன்றாவது முதியோர் இலக்கியப் பண்ணை பயிற்சிப் பட்டறையில் பங்கேற்றார். அங்கு கற்ற எழுத்து நுட்பத்தைப் பயன்படுத்தி தான் பணியாற்றும் துறை பற்றி நூலொன்று எழுத விழைந்தார். அவ்விழைவே 36 பக்கங்களைக் கொண்ட நூலகப்பணி என்னும் இந்நூல் ஆகும்.
# நூலகப்பணி (நூல்)

## அணிந்துரை

“நூலகப் பணி என்னும் இந்த நூல் நூலகப்பணிக்கு ஒரு பணி ஆகும். அளவில் சிறிது; ஆகையால், இதை எளிதில் படிக்கலாம். நடை மெலியது; இனிமை ஆனது; கருத்து நிரம்பியது; பொதுமக்கள் அறிய வேண்டியது…. சென்னை நூலாலயச் சட்டம் நன்கு நிறைவேறி எல்லா மக்களும் அதன் நன்மையைப் பெற இந்த நூல் ஒரு துண்டுகோல்.” என இந்திய நூலகவியலின் தந்தையெனவும் நூலகவியலின் ஐன்சுடின் எனவும் புகழப்படும் சீ. இரா. அரங்கநாதன் (S. R. Ranganathan) இந்நூலிற்கு 1960 சூன் 24 ஆம் நாள் அணிந்துரை வழங்கி இருக்கிறார்.
# நூலகப்பணி (நூல்)

## நூலமைப்பு

வேலய்யா என்னும் தாத்தாவும் அவர்தம் பெயரன் அருளப்பன் என்பவரும் நூல், நூலகம், நூலகப்பணி ஆகியவற்றைப் பற்றி (1) நேரம் ஆயிற்று!, (2) புத்தகம் எப்படி வந்தது?, (3) நூலகம் வளர்ந்த கதை!, (4) நூலகம் எப்படி இயங்குகிறது?, (5) சென்னை நூலகப் பணி! என்னும் ஐந்து இயல்களில் உரையாடுவதைப் போல இந்நூல் அமைக்கப்பட்டு இருக்கிறது.
# நூலகப்பணி (நூல்)

## நூலமைப்பு

### நேரம் ஆயிற்று

அருளப்பன் கையில் இரண்டு புத்தகங்களோடு கல்லூரியிலிருந்து நேரம் கடந்து வருகிறார். அதற்கான காரணத்தை தாத்தா வேலய்யா வினவுகிறார். தன் அப்பாவிற்காக நூலகத்திற்குச் சென்று இரண்டு நூல்களை பெற்றுக்கொண்டு வரவேண்டியிருந்ததால் நேரமாகிவிட்டது என அருளப்பன் கூறுகிறார். அந்த நூலகம் எப்படி உருவானது என தாத்தா வேலய்யா வினவுகிறார்.
# நூலகப்பணி (நூல்)

## நூலமைப்பு

### புத்தகம் எப்படி வந்தது?

இந்த இயலில் மொழி எப்படி பிறந்தது, எழுத்து எப்படி உண்டாயிற்று, காகிதம் எப்படி உருவாயிற்று என்பன விளக்கப்பட்டு இருக்கின்றன.
# நூலகப்பணி (நூல்)

## நூலமைப்பு

### நூலகம் வளர்ந்த கதை

மனிதர்கள் கல்லில் எழுதி, களி மண்ணில் எழுதி, ஓலைச்சுவடியில் எழுதி, கூடுகளில் வைத்து அடுக்குகளில் அடுக்கி வைத்தனர். அவ்விடம் ஏடு பார்த்து ஏட்டைப் படியெடுக்கும் இடமாக இருந்தது. பின்பு அவ்விடம் சுவடிகளைச் சேர்த்து வைக்கும் இடமாக மாறியது. காலம் மாறியது. காகிதம் வந்தது. அச்சு வந்தது. நூல்கள் அச்சாகி வெளிவந்தன. அவை அனைவருக்கும் கிடைக்க வேண்டும் என்பதற்காக நூலகம் பிறந்தது என்பதனை மூன்றாவது இயல் விளக்குகிறது.
# நூலகப்பணி (நூல்)

## நூலமைப்பு

### நூலகம் எப்படி இயங்குகிறது?

விவசாயத்திற்கு வயல், விதை, உழைப்பு ஆகிய மூன்றும் தேவைப்படுவதைப் போல நூலகப் பணிக்கு நூலகம், நூல்கள், நூலகர் ஆகிய மூன்று கூறுகளும் ஒத்து வேலை செய்ய வேண்டும் என்பதனை இந்த இயல் எடுத்துரைக்கிறது.  
ஒரு நூலகம் எங்கு இருக்க வேண்டும், அதில் எத்தகு நூல்கள் இருக்க வேண்டும். அதன் நூலகர் எப்படிப்பட்டவராக இருக்க வேண்டும், அதன் அன்றாட நடைமுறை எவையெவை என்பதனை இந்த இயல் விளக்குகிறது.
# நூலகப்பணி (நூல்)

## நூலமைப்பு

### சென்னை நூலகப் பணி

1948ஆம் ஆண்டில் சென்னை மாநில நூலகச் சட்டம் இயற்றப்பட்டது. அச்சட்டத்தின்படி எப்படி தமிழகத்தில் நூலகத்துறை கட்டமைக்கப்பட்டு இருக்கிறது, அத்துறைக்கான நிதி எவ்வாறு திரட்டப்படுகிறது என்பதனை எடுத்துரைக்கிறது இந்த இயல்.
# நூலகப்பணி (நூல்)

## வெளி இணைப்பு

நூலகப்பணி என்னும் இந்நூலின் எண்மப்படி (Digital copy)
# தொல்காப்பியம் செய்யுளியல் செய்திகள்

தொல்காப்பியம் பொருள் அதிகாரம் வாழ்க்கைப் பாங்கினையும், அதனை வெளிப்படுத்தும் நூலின் பாங்கினையும் உணர்த்துகிறது. முதல் ஆறு இயல்கள் வாழ்க்கைப் பாங்கை உணர்த்துகின்றன. இறுதி மூன்று இயல்கள் தமிழ்நூல் நெறியை உணர்த்துகின்றன. கருத்துகள் உவமத்தால் கூறப்படும்; செய்யுளில் கூறப்படும்; மரபுநெறியைப் பின்பற்றிக் கூறப்படும் என இம் மூன்றும் கூறுகின்றன. இவற்றுள் தொல்காப்பியம் செய்யுளியல் வாழ்க்கைப் பாங்கை உணர்த்தும் செய்யுளின் இலக்கணத்தை 235 நூற்பாக்களில் விளக்குகிறது. யாப்பியல் வகை என 26 பாங்குகளும், வனப்பு என 8 வகைப் பாங்குகளும் இந்த இயலில் கூறப்படுகின்றன.
# தொல்காப்பியம் செய்யுளியல் செய்திகள்

## செய்யுள் உறுப்பு

- யாப்பியல் வகை 26  
1. மாத்திரை,
1. எழுத்து-இயல்,
1. அசைவகை
1. யாத்த சீர்,
1. அடி,
1. யாப்பு
1. மரபு,
1. தூக்கு,
1. தொடை
1. நோக்கு,
1. பா, அளவு-இயல்
1. திணை,
1. கைகோள்,
1. கூற்று
1. கேட்போர்,
1. களன்,
1. காலவகை
1. பயன்,
1. மெய்ப்பாடு,
1. எச்சம்
1. முன்னம்,
1. பொருள்,
1. துறை
1. மாட்டு,
1. வண்ணம்,
1. வனப்பு  
:அம்மை, அழகு, தொன்மை, தோல், விருந்து, இயைபு, புலன், இழைபு
# தொல்காப்பியம் செய்யுளியல் செய்திகள்

## குறிப்பு விளக்கம்

| யாப்புக் குறியீடு | குறிப்பு |  |
| --- | --- | --- |
| மாத்திரை | கண்ணின் திரை மா அளவுக் கால-நொடி நொடிக்கும் கால அலகு |  |
| எழுத்து | மொழியில் எழும் சிறு ஒலி அலகு |  |
| அசை | எழுத்துக்கள் இணைந்து அசையும் செய்யுள் அலகு |  |
| சீர் | அசைகள் இணைந்து சீராக (ஒழுங்காக ) நடக்கும் செய்யுள் அலகு. |  |
| (தளை) | சீர்கள் தளையப்படுவது. | } |
##### 2
**யாப்பு**  
| மரபு | இவற்றில் முன்னோர் நெறியைப் பின்பற்றுதல் |
| --- | --- |
| தூக்கு |  |
| தொடை | } |  
##### 3
| நோக்கு | ஓசை முதலியவற்றால் கேட்டாரை மீட்டுந் தன்னை நோக்கச் செய்யும் செய்யுளுறுப்பு (உரையாசிரியர்கள் விளக்கம்) |  |
| --- | --- | --- |
| பா | ஆடை நெய்வோர் நூலைப் பாவாக ஓட்டுவது போல வரிசை வரிசையாகப் பாடலடிகளை இணைத்து ஓட்டிய முறைமை. ஆசிரியப்பா, வெண்பா, கலிப்பா. வஞ்சிப்பா, மருட்பா , முதலான யாப்பு நோக்குப் பாகுபாடுகளும், அங்கதம் முதலான பொருள் நோக்குப் பாகுபாடுகளும் |  |
| அளவு-இயல் | ஆசிரியப்பா 3-1000 அடி, குறள் வெண்பா 7 சீர், பஃறொடை வெண்பா 5-12 அடி, பரிபாடல் 5-400 அடி, பிறவற்றிற்கு வரையறை இல்லை |  |
| திணை | அகத்திணை 7, புறத்திணை 7 |  |
| கைகோள் | களவு, கற்பு என 2 |  |
| கூற்று, கேட்போர், களம், காலவகை | அகத்திணை மாந்தர் |  |
| பயன், மெய்ப்பாடு, எச்சம், முன்னம், பொருள், துறை | அகப்பொருள் பாடல்களுக்குப் பாட்டால் விளையும் பயன், பாட்டினது பொருளால் தோன்றும் நகை முதலான மெய்ப்பாடு, பாட்டின் பயன், பாட்டில் வரும் இறைச்சி முதலானவை, அகப்பொருளா புறப்பொருளா என அறிதல், அவற்றின் துறைகள் ஆகியவற்றை உணர்ந்துகொள்ள வேண்டும் என்று இந்த இயல் கூறுகிறது. | } |  
##### 4
| மாட்டு | "அகன்று கிடப்பினும் அணுகிய நிலையிற் கிடப்பினும் பொருள்முடியுமாற்றாற் கொண்டு கூட்டிச் சொல் முடிபு கொள்ளும் முறை" (தொல். பொ. 522): வாக்கியத்தை முடிக்கச் சொற்கள் விலகிக் கிடந்தாலும் நெருங்கிக் கிடந்தாலும் பொருள்பொருந்தும்படி ஏற்றுக்கோத்துச் சொல்முடிவுகொள்ளும்முறை" |  |
| --- | --- | --- |
| வண்ணம் | 20 |  |
| வனப்பு | 8 | } |
# தேசிய மொழிபெயர்ப்புத் திட்டம்

**தேசிய மொழிபெயர்ப்புத் திட்டம் (National Translation Mission)** இந்திய அரசால் முன்னெடுக்கப்பட்டுள்ள திட்டம் ஆகும். இது எட்டாவது அட்டவணையில் குறிப்பிட்டுள்ள இந்திய மொழிகளில் கல்வி அறிவு பெற துவங்கப்பட்டது. இந்திய மொழிகளின் நடுவண் நிறுவனம், மைசூரு இத்திட்டத்திற்கு பொறுப்பு ஏற்றுக்கொண்டுள்ளது.  
ஆங்கிலம் இந்தியாவின் அனைத்து கல்விசார்ந்த உள்ளடக்கங்களைக் கொண்டிருப்பதால், இந்திய ஏழை மாணவர்கள் கல்வி அறிவு பெற முடிவதில்லை. இதன் காரணமாக, இத்திட்டம் தொடங்கப்பட்டுள்ளது. இத்திட்டத்தின் தளம் 23 இந்திய ஆட்சி மொழிகளிலும் கிடைக்கிறது.  
இதுவரை ஆங்கிலம் - இந்திய மொழி என்ற வகையில் சில அகராதிகள் தயாரிக்கப்பட்டுள்ளன. பொறிவழி மொழியாக்கத்தினை மேம்படுத்தல் இதன் கொள்கைகளுள் ஒன்று.
# தேசிய மொழிபெயர்ப்புத் திட்டம்

## வெளியீடுகள்

இதுவரை 133 அறிவுசார் பனுவல்களும் ஆறு அகராதிகளும் இந்திய மொழிகளில் மொழிபெயர்ப்பு நிகரன்கள் எனும் வரிசைத்தொடரின் கீழ் 22 தொகுதிகளும் வெளியிடப்பட்டுள்ளன. கீழ்க்கண்ட ஏழு வெளியீடுகளும் இத்திட்டத்தின்மூலம் வெளிவந்துள்ள தமிழ் பதிப்புகளாவன.  
- **எழுச்சியுறும் சமூகத்தில் இந்தியக் கல்வி**;
ஜகன்நாத் மொகந்தி எழுதிய “Indian Education in the Emerging Society” என்ற நூலின் மொழிபெயர்ப்பு.
மொழிபெயர்ப்பாளர்: எஸ் ராமு,
வெளியீட்டாளர்: இந்திய மொழிகளின் நடுவண் நிறுவனம், மைசூரு  
- **கல்வியும் மனிதவள மேம்பாடும்**;
வி. க. ர. வ. ராவ் எழுதிய “Education and Human Resource Development” என்ற நூலின் மொழிபெயர்ப்பு.
மொழிபெயர்ப்பாளர்: சூ வின்ஸ்டன் குரூஸ்,
வெளியீட்டாளர்: இந்திய மொழிகளின் நடுவண் நிறுவனம், மைசூரு  
- **மொழியியல் பகுப்பாய்வு - ஒரு சுருக்க வரைவு**;
பெர்னார்டு ப்ளாக் & ஜார்ஜ் லி டிராகர் எழுதிய “Outlines of Linguistic Analysis” என்ற நூலின் மொழிபெயர்ப்பு.
மொழிபெயர்ப்பாளர்: சூ வின்ஸ்டன் குரூஸ்,
வெளியீட்டாளர்: இந்திய மொழிகளின் நடுவண் நிறுவனம், மைசூரு  
- **ஆதிச் சமூகத்தில் கட்டமைப்பும் செயல்பாடும்: கட்டுரைகளும் பேருரைகளும்**;
ஆ ரெ ராட்கிளிஃப் பிரவுன் எழுதிய “Structure and Function in Primitive Society: Essays and Addresses” என்ற நூலின் மொழிபெயர்ப்பு.
மொழிபெயர்ப்பாளர்: சூ வின்ஸ்டன் குரூஸ்,
வெளியீட்டாளர்: இந்திய மொழிகளின் நடுவண் நிறுவனம், மைசூரு  
- **அரசியலின் இலக்கணம்**;
ஹெரால்டு ஜே லாஸ்கி எழுதிய “A Grammar of Politics” என்ற நூலின் மொழிபெயர்ப்பு.
மொழிபெயர்ப்பாளர்: க. பூரணச்சந்திரன்,
வெளியீட்டாளர்: இந்திய மொழிகளின் நடுவண் நிறுவனம், மைசூரு மற்றும் எதிர் வெளியீடு, பொள்ளாச்சி  
- **சமூகவியலின் அடிப்படைகள்**;
பா கிஸ்பெர்ட் எழுதிய “Fundamental of Sociology” என்ற நூலின் மொழிபெயர்ப்பு.
மொழிபெயர்ப்பாளர்: க. பூரணச்சந்திரன்,
வெளியீட்டாளர்: இந்திய மொழிகளின் நடுவண் நிறுவனம், மைசூரு  
- **லாங்மன்-என்டிஎம்-சிஐஐஎல் ஆங்கிலம்-ஆங்கிலம்-தமிழ் அகராதி**
**Longman-NTM-CIIL English-English-Tamil Dictionary**;
(Hardback), (paperback)
வெளியீட்டாளர்: பியர்சன் எஜுகேஷன், இந்தியா
# கல்வித் துறை அமைச்சகம் (இந்தியா)

**கல்வித் துறை அமைச்சகம்** (*Ministry of Education*) இதற்கு முன்னால் **மனிதவள மேம்பாட்டு அமைச்சகம்** என்ற பெயரில் இயங்கியது (1985-2020). புதிய தேசிய கல்விக் கொள்கையை செயல்படுத்த மத்திய அமைச்சரவையின் ஒப்புதலுடன் கல்வித் துறை அமைச்சகம் உருவாக்கப்பட்டது.  
தற்போதைய கல்வித் துறை அமைச்சராக தர்மேந்திர பிரதான். இணை அமைச்சர்களாக சஞ்சய் ஷாம்ராவ், இராஜ்குமார் ரஞ்சன் சிங், அன்னபூர்ணா தேவி யாதவ் மற்றும் சுபாசு சர்க்கார் உள்ளனர்.  
சுதந்திரம் பெற்றதிலிருந்து இந்தியாவில் கல்வி அமைச்சகம் இருந்தது. ஆனால் 1985 ஆம் ஆண்டில், ராஜீவ் காந்தி அதன் பெயரை மனித வள மேம்பாட்டு அமைச்சகம் (எம்.எச்.ஆர்.டி) என்று மாற்றினார். புதிய "தேசிய கல்வி கொள்கை 2020" உருவாக்கியபின் மனிதவள மேம்பாட்டு அமைச்சகம் மீண்டும் கல்வித் துறை அமைச்சகமாக மாற்றப்பட்டது.  
அமைச்சகம் மேலும் இரண்டு துறைகளாகப் பிரிக்கப்பட்டுள்ளது. **பள்ளிக் கல்வி மற்றும் எழுத்தறிவுத் துறை** முதன்மை, இடைநிலை, உயர்நிலைக் கல்வி, வயது வந்தோர் கல்வி மற்றும் எழுத்தறிவு ஆகியவற்றைக் கையாள்கிறது. **உயர்கல்வித் துறையானது** பல்கலைக்கழக அளவிலான கல்வி, தொழில்நுட்பக் கல்வி, உதவித்தொகை போன்றவற்றைக் கையாள்கிறது.
# கல்வித் துறை அமைச்சகம் (இந்தியா)

## படிப்பறிவு மற்றும் பள்ளிக் கல்வித் துறை,

இது நாட்டின் கல்வி வளர்ச்சிக்கும் மக்களின் படிப்பறிவின் முன்னேற்றத்திற்கும் பொறுப்பெடுத்துக் கொள்கிறது.
# கல்வித் துறை அமைச்சகம் (இந்தியா)

## உயர்கல்வித் துறை

மாணவர்களின் உயர்கல்வி, மேற்படிப்பு ஆகியவற்றிற்கு பொறுப்பெடுத்துக் கொள்கிறது.  
இந்திய கல்விக் கழகங்கள் இந்த அமைச்சகத்தின் வரம்பிற்கு உட்படுகின்றன.
# கல்வித் துறை அமைச்சகம் (இந்தியா)

## அமைச்சர்கள்

தற்போதைய அமைச்சர் தர்மேந்திர பிரதான் ( 7 July 2021 - பதவியில் உள்ளவர்)
| எண் | பெயர் | புகைப்படம் | பதவிக் காலம் | கட்சி | பிரதமர் |  |
| --- | --- | --- | --- | --- | --- | --- |
| 1 | அபுல் கலாம் ஆசாத் | 15 ஆகத்து 1947 | 22 சனவரி 1958 | இந்திய தேசிய காங்கிரசு | ஜவகர்லால் நேரு |  |
| 16 | பி. வி. நரசிம்ம ராவ் | 25 செப்டம்பர் 1985 | 25 சூன் 1988 | இந்திய தேசிய காங்கிரசு | ராஜீவ் காந்தி |  |
| 31 | ரமேஷ் பொக்ரியால் | 29 சூலை 2020 | 07 சூலை 2021 | பாரதிய ஜனதா கட்சி | நரேந்திர மோதி |  |
| 32 | தர்மேந்திர பிரதான் | 07 சூலை 2021 | பதவியில் | பாரதிய ஜனதா கட்சி | நரேந்திர மோதி | } |
# கல்வித் துறை அமைச்சகம் (இந்தியா)

## இணை அமைச்சர்கள்

| 1 | அன்னபூர்ணா தேவி யாதவ் | 8 ஜூலை 2021 | பதவியில் | பாரதிய ஜனதா கட்சி | நரேந்திர மோதி |
| --- | --- | --- | --- | --- | --- |
| 2 | சுபாசு சர்க்கார் | 8 ஜூலை 2021 | பதவியில் |  |  |
# கல்வித் துறை அமைச்சகம் (இந்தியா)

## தேசிய கல்விநிறுவனங்களின் தரவரிசை(NIRF)

ஏப்ரல் 2016 இல், மனிதவள மேம்பாட்டு அமைச்சகம் தேசிய நிறுவன தரவரிசை கட்டமைப்பின் கீழ் இந்திய கல்லூரிகளின் தரவரிசைகளின் முதல் பட்டியலை வெளியிட்டது. NBA, அகில இந்திய தொழில்நுட்பக் கல்வி கவுன்சில், UGC, Thomson Reuters, Elsevier மற்றும் INFLIBNET (Information & Library Network) மையத்தை உள்ளடக்கிய முழு தரவரிசைப் பயிற்சியும். ரேங்கிங் கட்டமைப்பு செப்டம்பர் 2015 இல் தொடங்கப்பட்டது. அனைத்து மத்தியப் பல்கலைக்கழகங்கள், ஐஐடிகள் மற்றும் ஐஐஎம்கள் உட்பட அனைத்து 122 மத்திய-நிதி நிறுவனங்களும் முதல் சுற்று தரவரிசையில் பங்கேற்றன.
# கல்வித் துறை அமைச்சகம் (இந்தியா)

## இவற்றையும் பார்க் க

- இந்திய அரசு அமைச்சகங்களின் பட்டியல்
# மா. தவசி

**மா. தவசி**, ஓர் தமிழ் எழுத்தாளர் ஆவார். தமிழ்நாட்டில் உள்ள முதுகுளத்தூரில் பிறந்த இவர், தமிழில் முதுகலை பட்டம் பெற்றிருக்கிறார். தமிழ் நாளிதழ் ஒன்றில் உதவி ஆசிரியராகப் பணியாற்றும் இவர் சமூக அவலங்கள் தொடர்பான சிறுகதைகளையும், புதினங்களையும் எழுதி இருக்கிறார். தென்னிந்தியாவில் நிகழும் சேவல் சண்டை தொடர்பான *சேவல் கட்டு* என்ற புதினத்திற்காக 2011 ஆம் ஆண்டின் சாகித்திய அகாதமியின் இளம் எழுத்தாளர் விருது பெற்றார்.
# வான்வழிப் போக்குவரத்து நிறுவனம்

**வான்வழிப் போக்குவரத்து நிறுவனம்** அல்லது **விமானச்சேவை நிறுவனம்** (*airline*) என பயணிகளையும் சரக்குகளையும் ஏற்றிச் சென்று வான்வழிப் போக்குவரத்து சேவைகளை வழங்கும் நிறுவனங்கள் அழைக்கப்படுகின்றன. இந்தச் சேவைகளை வழங்குவதற்கான வானூர்திகள் இந்த நிறுவனங்களுக்கு உரிமையானதாகவோ குத்தகைக்கு எடுக்கப்பட்டதாகவோ இருக்கலாம். மேலும் மற்ற வான்வழிப் போக்குவரத்து நிறுவனங்களுடன் இணைந்தோ கூட்டணி அமைத்தோ ஒருவருக்கொருவர் உதவிக் கொள்வதும் உண்டு. பொதுவாக வான்வழிப் போக்குவரத்து நிறுவனங்கள் வான்வழி இயக்கச் சான்றிதழோ அல்லது ஒரு அரசு பறப்பியல் அமைப்பிடமிருந்து உரிமமோ கொண்டிருக்க வேண்டும்.  
ஒரேஒரு வானூர்தியுடன் அஞ்சல் அல்லது சரக்கு எடுத்துச் செல்லும் நிறுவனங்களிடமிருந்து இவை வேறுபடுகின்றன. இந்த நிறுவனங்களை கண்டமிடை, கண்டத்தினுள், உள்நாட்டு, மண்டல, அல்லது பன்னாட்டு வான்வழிப் போக்குவரத்து நிறுவனங்களாக வகைப்படுத்தப்படுகின்றன. மேலும் பட்டியலிடப்பட்ட சேவைகளை வழங்கும் நிறுவனங்கள் என்றும் தனியுரிமைப் பயணவசதிகளை வழங்கும் நிறுவனங்கள் எனவும் பிரிக்கப்படுகின்றன.
# சிற்றருவிப்பட்டி

சிற்றருவிப்பட்டி, இந்தியாவின் தமிழ்நாடு மாநிலத்தில் மதுரை மாவட்டத்தின் கொட்டாம்பட்டி ஒன்றியத்தில் அமைந்துள்ள வெள்ளைமலைப்பட்டிக்கு அருகிலுள்ள சிறிய குடியிருப்புப்பகுதி. இங்கு வேளாண்மை முதன்மைத் தொழிலாக உள்ளது. நெல், கரும்பு, வாழை, துவரை ஆகிய பயிர்கள் விளைகின்றன. மின்சார இணைப்புகள் ஏதுமில்லாதிருந்த இந்தவூருக்கு, தேசிய விவசாய மற்றும் கிராமப்புற வளர்ச்சி வங்கி மூலம் (நாபார்டு) சூரியசக்தி வழியாக மின்சாரம் கிடைப்பதற்கு வழிசெய்யப்பட்டுள்ளது.
# சோளகர் தொட்டி (புதினம்)

**சோளகர் தொட்டி** ச. பாலமுருகன் எழுதிய எதிர் வெளியீட்டின் மூலம் வெளியிடப்பட்ட சமூகப் புதினம். தமிழக-கருநாடக வனப்பகுதியில் வாழ்ந்து வரும் பழங்குடியினர் சோளகர்; அவர்கள் வசிக்கும் கிராமம் தொட்டி என்று அழைக்கப்படும். வனத்தை தெய்வமாகக் கருதி இயற்கையுடன் இயைந்து வாழ்ந்து வந்த சோளகர் வாழ்வில் சந்தனக் கடத்தல் வீரப்பன் ’தேடுதல் வேட்டை’யினால் ஏற்பட்ட சொல்லவொண்ணா இன்னல்களைப் பற்றி இந்நூல் ஆவணப்படுத்துகிறது.
# சோளகர் தொட்டி (புதினம்)

## கதை

இப்புதினம் இரு பாகங்களாக அமைக்கப்பட்டுள்ளது. முதல் பாகம் சோளகர்களின் இயற்கை சார்ந்த வாழ்வியலை எடுத்துரைக்கிறது. இரண்டாவது பாகத்தில் வீரப்பனைத் தேடும் அதிரடிப்படையினரின் ஊடுருவலால் சோளகர்கள் சந்திக்கும் இன்னலகள் பற்றியது.
# சோளகர் தொட்டி (புதினம்)

## கதை

### முதல் பாகம்

சோளகர் தொட்டியின் தலைவன் கொத்தல்லி; தேர்ந்த வேட்டை வீரன் சிவண்ணா; காவல் தெய்வம் மணிராசன் கோவில் பூசாரி கோல்காரன் என்றழைக்கப்படும் சென்நெஞ்சா